Ig Perrishs (Daniel Radcliffe) kjæreste myrdes under mystiske omstendigheter. Ett år senere er livet hans i ruiner. Han ble aldri mistenkt eller stilt for retten for mordet (som han heller ikke begikk), men han blir likevel hengt ut som skyldig ute blant folk. Så plutselig en dag gror det ut et par merkelige djevelhorn fra tinningen hans, og det viser seg at disse hornene har kraften til å få folk til å plumpe ut med sine dypeste hemmeligheter. Dermed setter Ig ut for å finne ut sannheten om drapet på kjæresten.